idees | DinkJeug | Page 3 124172615
2nd November 2018 dinkjeugKATEGESE: Voorskool, KINDERBEDIENING, TIENERBEDIENINGidees, jeugbediening, kategese, Kinderbediening, kinders, naskoolse jongmense, nuus, opleiding, skole, tienerbediening, tieners
Boek: Kersfees is 'n Jesusfees
1st November 2018 dinkjeugBOEKE EN MUSIEKboek, Boeke, hulpbronne, idees, kersfees, Kinderbediening, kinders, materiaal
Hoe vorder die gesprek oor Jong Volwassenes in jou gemeente?
20th September 2018 dinkjeugJONG VOLWASSENESDiepDink, dinkdiep, hulpbronne, idees, jong volwassenes, JVLC, leier toerusting, Millennials, naskoolse jongmense, refleksies, wenke
Gebruik hierdie vrae in die ring of kerkraad om te luister en te evalueer hoe die gesprek oor Jong Volwassenes (s.g. millennials) vorder….
Vertel wat jy/julle gedoen het om te ontdek wat jongmense nodig het?
Of vertel van 'n keer toe jy/julle jongmense betrek het?
Dalk het jy:
Doelbewus met 'n millennial gesels?
Die plakker uitdaging gedoen? (deel 'n wacky Wednesday burger special, koop data, speel 'n bordspeletjie, stap in die natuur, maak saam kos)*
Die poskaarte gebruik met die verhale van millennials agterop?*
'n gesprek gereël in jou ring of dorp oor of met jong volwassenes
'n Vergadering beplan met millennials op die agenda
'n Jong predikant, Jeugwerker of theologies student genooi of leer ken
'n Kursus bygewoon, 'n artikel of boek gelees of 'n youtube video gekyk oor die millennial generasie of die toekoms van die kerk
'n Jonger persoon betrek by 'n diensgroep, kommissie, bediening of projek
'n Jong volwassenes betrek by die kerkraad of ander leiersgroep
Vrae en voorbeelde stamgestel deur die Jong Volwasse Leer Gemeenskap 2018.
*Die "Gotta Love Millennials" plakker uitdaging en die poskaarte kan in elektronies formaat gratis aangevra word by jeug@sun.ac.za.
20th September 2018 dinkjeugJONG VOLWASSENESDiepDink, Erediens, eredienste, hulpbronne, idees, jong volwassenes, JVLC, Millennials, naskoolse jongmense, nuus
Die Jong Volwasse Leer Gemeenskap stel 'n uitdaging aan gemeentes om in 'n erediens gesprekke met naskoolse jongmense in en buite die kerk aan te knoop. Die rede hiervoor is dat jongmense dikwels ervaar dat daar nie vir hulle ruimte geskep word in die kerk nie, en dat hulle graag na geluister wil word. As aanknopingspunt word 'n plakker met een van die volgende uitdagings vir elke gemeentelid uitgedeel:
Gaan eet 'n Wacky Wednesday burger by Steers saam met 'n Millennial
Gee vir 'n Millennial 'n spreekbeurt in die erediens
Doen 'n buitelug aktiwiteit saam met 'n Millennial
Speel 'n bordspeletjie saam met 'n Millennial
Maak kos saam met Millennials
Koop data vir 'n Millennial
Die plakkers kan hier afgelaai word: Millennial Plakkers
Die jpg formaat kan by jeug@sun.ac.za aangevra word.
10 wenke om jong volwassenes te betrek by eredienste
20th September 2018 dinkjeugJONG VOLWASSENESDiepDink, dinkdiep, Erediens, idees, inter-ouderdom, intergeneratief, jong volwassenes, JVLC, Millennials, naskoolse jongmense, stemme, wenke
Hierdie is 'n uitdaging wat by jul eredienskomissie (of beplanningsgroep) gebruik kan word om volhoubaar nuut te dink oor die insluiting van jong volwassenes by jul eredienste:
Nooi jong volwassenes om op die erediens kommissie te dien.
Laat 'n jong volwassene die erediens begin met gebed. Of laat jongvolwassenes gebede voorlees of voorbidding vir bepaalde sake doen.
Laat 'n jong volwassene die Bybelteks vir die erediens lees.
Vra 5 jong volwassenes vir liturgie idees, voorbeelde, stories, musiek of fotos wat by die tema van jou volgende preek pas end gebruik kan word in die erediens.
Kry 'n jong volwassene om die liedere te kies vir die erediens of om die sang te lei.
Laat jong volwassenes die nagmaal tekens uitdeel.
Laat ' n jong volwassene die afkondigings hanteer.
Kies jong volwassenes om mense by die kerk te verwelkom.
Kies 5 jong volwassenes om tydens 'n erediens hul ervarings van daardie diens neer te skryf en dit daarna met jou / mekaar te deel.
Vra 'n jong volwassene om vanuit sy/haar leefwêreld 'n getuienis ted eel wat by die tema van die diens aansluit.
Hierdie wenke is saamgestel deur Etienne Snyman as deel van die Jong Volwasse Leer Gemeenskap se nadenke.
12 Wenke om oud en jonk aan mekaar te verbind in jou gemeente
20th September 2018 dinkjeugFAMILIE NETWERKdinkdiep, eredienste, familie netwerk, huisgeloof, idees, inter-ouderdom, intergeneratief, jeugbediening, refleksies
Hoe kan huidige ruimtes of geleenthede anders ingerig word om verskillende mense en generasies aan mekaar te verbind?
Hier is 12 wenke:
Kampe is 'n wonderlike geleentheid om inter-ouderdom spasies te skep waar verskillende generasies kan "connect" aan mekaar, maar dan moet almal deelneem (daar moenie deelnemers en toeskouers wees nie). Skep rolle vir allerlei mense (nie net kategete nie, maar ook studente, middeljariges en ouer mense) en gee vir almal verantwoordelikhede, sodat almal met 'n doel gaan.
Kinder vakansie programme kan ook só aangebied word sodat kinders, tieners en volwassenes betrek word en beide tieners én volwassenes die kinders dien. Om saam te werk na 'n gemeenskaplike doel bind mense saam.
#imagine is 'n ideale geleentheid om 'n hele gemeente te betrek om saam te gaan kamp en verhoudings te bou. Skep 'n gesamentlike doel soos om te help by die gebedstasies (#imagine se "encounter stations").
Betrek gesinne / huishoudings by huidige diensprojekte of uitreike sodat hulle leer om ook saam 'n verskil te maak bv. om families te nooi om saam broodjies te kom smeer vir 'n plaaslike sopkombuis of ouers saam te nooi op 'n jeug uitreik.
Betrek die hele familie as eredienswerkers of om mense by die deure te verwelkom. Gee vir hulle toerusting sodat hulle byvoorbeeld ook leer om kinders te groet (byvoorbeeld met 'n "high five" of "fist pump").
Laat kinders saam met ouers die nagmaaltekens uitdeel.
Benader tradisionele gemeente sang op 'n heel ander manier. "Blended worship" is 'n uitdaging, maar tog kan 'n mens nie net die erediens laat besit deur sekere ouderdom mense nie. Een styl kan nie oorheers nie. As dit ons kerk begrip is dat ons álmal wil verwelkom en tuiskom in die erediens, moet ons ook bereid wees om nuut te dink oor die keuse, styl en samestelling van die liedere.
Betrek kinders en tieners by die begeleidingsgroep.
Reël 'n inter-ouderdom staptoer of uitstappie waar volwassenes jongmense op 'n ander manier kon leer ken en wedersydse verhoudings gebou kon word.
Gebruik en bevestig tieners as leiers in die gemeente bv. as kerkraasdslede of op kommissies of as jeug leierspan. Dit gee vir hulle ook 'n stem en deurdat hulle diensbaar is en verantwoordelikheid neem, groei hulle ook. Dit is egter belangrik om met dié tiener leiers tyd te spandeer en verhoudings te bou en hulle nie net alleen te laat nie.
Nooi volwassenes wat nie by die kategese betrokke is nie, om die kategese groep te kom besoek. Hulle kan byvoorbeeld hulle ervaring of stories (ook stories van gebrokenheid of foute) te deel met die tieners. Op só manier kan tieners ook verhoudings met ander volwassenes bou.
Gebruik tieners as leiers (of hulpleiers) by die kategese en by kampe. so kan hulle reeds vroeg leer dien en lei.
Saamgestel deur die Familie Netwerk, 'n inisiatief van die Taakspan Jeug en Familie van die Sinode van Wes-Kaapland.